Քարլի Շայքին

Քարլի Հաննա Շայքին (, ծնած է 26 Մարտ, 1990 թուականին) Ամերիկացի դերասանուհի մըն է: Ան իր դերասանութեան մասնագիտութիւնը սկսած է 2009 թուականին, սակայն երկու տարի վերջ ստացած է իր կարեւոր դերերէն մէկը որն է՝ Տալիա Ռոյսը Suburgatory հեռուստաշարին մէջ։ Ան այդ դերը խաղցաւ մինչեւ 2014 թուական: Յաջորդ տարին ան սկսաւ կատարելու Տարլինին դերը Ամերիկեան Mr. Robot հեռուստաշարին մէջ:

 Կենսագրութիւն 
Քարլին ծնած է Սանթա Մոնիքա, Քալիֆորնիայի մէջ, 26 Մարտ, 1990 թուականին: Անոր հայրը սրտաբանութեան բժիշկ է, իսկ մայրը՝ բնաբոյժ է: Ան դաստիարակուած է որպէս Հրեայ:

Ան յաճախած է The Archer School for Girls դպրոցը, Լոս Անճելըսի մէջ։ Այդ շրջանին ան կը զբաղէր տարբեր մարզական խաղերով, օրինակ՝ արկագունդով, սակառագնդախաղով կամ ոտնագնդակով:

 Գործընթացք 
Քարլին առաջին անգամ որոշեց հետեւիլ դերասանութեան մասնագիտութեան 11 տարեկանին:

2009 թուականին, Քարլին մասնակցեցաւ The Consultants ֆիլմին, կատարելով Վերոնիքային դերը, որ հրատարակուեցաւ 4 Դեկտեմբեր, 2010 թուականին Ամերիկայի Միացեալ Նահանգներուն մէջ:

Ան նաեւ Մայլի Սայրըսին հետ մաս կազմեց The Last Song ֆիլմին (որ հիմնուած է Նիքոլաս Սփարքսին կողմէ գրուած վէպին վրայ) կատարելով Պլէյզի դերը, որ հեստ կերպար մըն է ու միշտ Ռոննիին (կատարուած Մայլիին կողմէ) վնաս կը հասցնէ: Ֆիլմը հրատարակուեցաւ 31 Մարտ, 2010 թուականին Ամերիկայի Միացեալ Նահանգներուն մէջ: Քարլին 2012 թուականին դեր մը ունեցաւ My Uncle Rafael ֆիլմին մէջ:

2011 թուականին, Քարլին կատարեց Տալիա Ռոյսին կերպարը Suburgatory-ի մէջ, Ճերեմի Սիսթոյի եւ Շերիլ Հայնեսի հետ: Քարլիին դերը, որն էր Տալիան՝ ֆիլմին մէջ գէշ աղջիկն էր ու վատ ձեւով կը վարուէր Թեսային (կատարուած Ճէյն Լեվիին կողմէ) հանդէպ:
Քարլիին կատարողութիւնը ստացաւ մեծ գնահատանք եւ ան շուտով դարձաւ բոլորին նախասիրած դերասանուհին: Քարլին խոստովանեցաւ թէ ան սկսիզբը որոշած էր կատարել Թեսա կերպարին դերը, սակայն այդ մէկը չյաջողեցաւ: Քարլին շարք մը յօդուածներ գրած է իր Տալիա կերպարին մասին Parade պարպերաթերթին համար: Եւ որպէս իր կերպարը՝ Տալիա, ան ունի երգ մը որ կը կոչուի «You Missed A Spot»:

2013 թուականին Շայքինը պաշտօնի նկարագրուեցաւ «հեռատեսիլի ամէնէն լաւ դերասանուհիի մրցաշարքին», իր դերակատարութեան համար Suburgatory-ին մէջ: Հեռուստաշարը իր դրուագները ամբողջացուց 14 Մայիս, 2014 թուականին:

Դերասանութեան կողքին, Քարլինը նաեւ գրագէտ եւ արտադրող է մի քանի կարճ ֆիլմերու, օրինակ՝ Happy Fucking Birthday, եւ Nowhere to Go որ արժանաւորութիւն ստացաւ ֆիլմերու փառատօնին, 2013 թուականին:

2014 թուականին, Քարլին սկսաւ իր նոր կերպարը՝ Տարլինը, Ամերիկեան Mr. Robot հեռուստաշարին մէջ, որուն ամէնէն կարեւոր դերասաններն են Ռամի Մալէքը (որպէս Էլլիոթի դերը) եւ Քրիսթիան Սլաթըր (որպէս Mr. Robot-ին դերը): Հեռուստաշարին մէջ, Տարլինը Էլլիոթին քոյրն է եւ Mr. Robot-ին զաւակը: Անոնք ուրիշ մարդոց հետ միասին կը կազմեն fsociety խումբը որ կը ստեղծեն Rootkit օրինագիրեր: 2015 թուականին, SXSW ֆիլմի փառատօնին, հեռուստաշարը շահեցաւ «ժողովուրդի մրցանակը»: Mr. Robot-ը ստացաւ դրական քննադատութիւններ, իսկ Տարլինին կերպարը մեծ գնահատանքի արժանացաւ:

 Անձնական կեանքը 
Քարլին գծագրիչէ եւ իր պատանի տարիքին հետեւած է գծագրութեան դասընթացքներու, սակայն կ'ըսէ թէ ան ինքզինք սորվեցուցած է գծել: Ան ունի 11 հատ կտած, որոնցմէ մէկը՝ Պոպ Տիլանի երգի բառերն են:

 Դերեր 
 Ֆիլմեր 
 Տարի Վերնագիր Դերը Նօթագրութիւն 2009 The Consultants Վերոնիքա 2010 The Last Song Պլէյզ 2011 Escapee Լինն Փիթըրսըն 2012 My Uncle Rafael Քիմ 2013 In a World... Չարչարող 2015 Bad Blood Ֆրանսզ

 Հեռուստաշար 
 Տարի Վերնագիր Դեր Նօթագրութիւն 2011–2014 Suburgatory Տալիա Ռոյս 50 դրուագներպաշտօնակարգուած—Critics' Choice Television Award for Best Supporting Actress in a Comedy Seriesպաշտոնակարգուած—Teen Choice Award for Choice TV Villain 2012 Harder Than It Looks Քէյթի 2 դրուագներ: "Sisters" եւ "The Tutors" NTSF:SD:SUV:: Պրիթանի Դրուագ՝: "16 Hop Street" 2015 Maron Թինա Դրուագ՝: "Professor of Desire" 2015–present Mr. Robot]] Տարլին Գլխաւոր կերպար; 22 դրուագներ

 կարճ հեռուստաշարեր 
 Տարի Վերնագիր Դեր Նօթագրութիւն 2012 Harder Than It Looks Քէյթի 2 դրուագներ 2012 Nowhere to Go Ասթըն Կարճ ֆիլմ; նաեւ գրող եւ արտադրող 2013 Happy Fucking Birthday Մատի ՄքՏաուըլ Կարճ ֆիլմ 2014 Dissonance Ժուլիա Կարճ ֆիլմ; նաեւ արտադրող 2014 Literally Hello Giggles կարճ ֆիլմ

 Ծանօթագրութիւններ 

Ստորոգութիւն:26 Մարտի ծնունդներ
Ստորոգութիւն:Ամերիկացի կինոդերասանուհիներ